Eelnõu

 

 

NARVA LINNAVALITSUS

 

PROTOKOLLILINE OTSUS

 

 

 

Narva







          21.04.2022. a  nr ________

 

 

Narva Linnavolikogu 24.03.2022 otsuse nr 16
„Linnavara võõrandamine otsustuskorras (freespuru)“ muutmine
 

 

Narva Linnavalitsus võtab vastu protokollilise otsuse:

 

 

1. Taotleda Narva Linnavolikogult Narva Linnavolikogu 24.03.2022 otsuse nr 16 „Linnavara võõrandamine otsustuskorras (freespuru)“ muutmise otsuse vastuvõtmist vastavalt lisatud Narva Linnavolikogu otsuse eelnõule. 

Narva Linnavolikogu 24.03.2022 otsuse nr 16

„Linnavara võõrandamine otsustuskorras (freespuru)“ muutmine
1. Asjaolud ja menetluse käik

Narva Linnavolikogu 24.03.2022 otsusega nr 16 „Linnavara võõrandamine otsustuskorras (freespuru)“ (edaspidi ka NLvK otsus nr 16) kinnitati Projekti nr 2014-2020.10.01.16-0036 „TEN-T transiitteede rekonstrueerimistööd Narvas“ realiseerimisel tekkiva freespuru tasuta võõrandamise tingimusi ja korda.

NLvK otsuse nr 16 punktis 3.1 on sätestatud, et freespuru tasuta saamiseks õigustatud isikute I vooru kuuluvad: Narva linna haldusterritooriumil asuvad aiandusühistud, hooneühistud ja sihtasutused (mille ainuasutajaks on Narva linn), samuti Narva linnas sporditegevust korraldavad mittetulundusühingud.

NLvK otsuse nr 16 punktis 3.2 on sätestatud, et freespuru tasuta saamiseks õigustatud isikute II vooru kuuluvad kõik füüsilised ja juriidilised isikud, kes soovivad korda teha nende omandis olevad teed Narva linna haldusterritooriumil.

Seega NLvK otsus nr 16 puudutab ainult Narva linna haldusterritooriumil asuvate aiandusühistute toetamist ja Narva linna territooriumil olevate teede kordategemist. 
Narva-Jõesuu linna territooriumil asuvad aiandusühistu ENERGEETIK-2 ja aiandusühistu ZARJA, mille liikmed on enamuses Narva linna elanikud. Narva-Jõesuu linn ei toeta neid aiandusühistuid, põhjendades seda sellega, et liikmed ei ole Narva-Jõesuu linna elanikud ja maksumaksjad. Samal ajal peavad AÜ ENERGETIK-2 ja AÜ ZARJA omal kulul korda tegema elektrivarustuse, tuletõrje süsteemi, remontima teed jne. 
Seega tehakse ettepanek lubada lisaks Narva linna haldusterritooriumil asuvatele aiandusühistutele freespuru tasuta võõrandamist taotleda ka Narva-Jõesuu linna territooriumil asuvad aiandusühistu ENERGEETIK-2 ja aiandusühistu ZARJA, kuna aiandusühistu liikmed on enamuses Narva linna elanikud.

2. Õiguslikud alused

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal ning sama seaduse § 64 lõike 1 kohaselt kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes. 

Narva Linnavolikogu 21.06.2005 määruse nr 20 „Linnavara eeskiri“ § 63 kohaselt võib linnavara võõrandada tasuta otsustuskorras linnavolikogu otsusega. 
3. Otsus

Narva Linnavolikogu 24.03.2022. a otsuses nr 16 „Linnavara võõrandamine otsustuskorras (freespuru)“ tehakse järgmised muudatused:

1) punkt 3.1 muudetakse ja sõnastatakse järgmiselt:

„3.1. Freespuru tasuta saamiseks õigustatud isikute I vooru kuuluvad: Narva linna haldusterritooriumil asuvad aiandusühistud, samuti aiandusühistu ENERGEETIK-2 ja aiandusühistu ZARJA, hooneühistud ja sihtasutused (mille ainuasutajaks on Narva linn), samuti Narva linnas sporditegevust korraldavad mittetulundusühingud.

2) punkt 3.2 muudetakse ja sõnastatakse järgmiselt: 

„3.2. Freespuru tasuta saamiseks õigustatud isikute II vooru kuuluvad kõik füüsilised ja juriidilised isikud, kes soovivad korda teha nende omandis olevad teed Narva linna haldusterritooriumil, samuti aiandusühistu ENERGEETIK-2 ja aiandusühistu ZARJA omandis olevad teed, kui need aiandusühistud ei saanud taotleda freespuru võõrandamist õigustatud isikute I vooru hulgas“.
4. Rakendussätted

4.1. Otsus jõustub seaduses sätestatud korras.

4.2. Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

Vladimir Žavoronkov

